Thomsen blev privat [[Dimission|dimitteret]] til [[Københavns Universitet|universitetet]] 1798, [[juridisk kandidat]] 1808, underkancellist i [[danske Kancelli]] 1810, [[protokolsekretær]] i [[Højesteret]] 1813 og udnævntes 1816 til surnumerær [[assessor]] i [[Den kongelige Landsoverret samt Hof- og Stadsret|Landsover- samt Hof- og Stadsretten]], hvor han 1818 blev virkelig assessor og snart vandt anerkendelse for sin dygtighed og nøje kendskab til rettens forskelligartede forretninger. Efter at han gentagne gange i længere perioder havde været konstitueret som rettens [[justitiarius]], beskikkedes han 1838 til definitivt at beklæde denne stilling, i hvilken han derefter virkede indtil 1854, da han på grund af nedbrudt [[helbred]] afskedigedes. Fra 1838 var han tillige medlem af justitsdirektionen for [[Tallotteriet]] indtil dettes ophævelse 1851. I 1828 blev han [[justitsråd]], 1836 [[etatsråd]] og 1852 [[konferensråd]].
Historie